અમદાવાદઃ ગીર પંથકમાં સિંહ સહિતના અન્ય વન્ય પ્રાણીઓ અને જીવોની મોતની ઘટના અવારનવાર સામે આવ્યા કરે છે, પરંતુ સરકારી તંત્ર કે ફોરેસ્ટ વિભાગ દ્વારા આ અંગે કોઇ જ અસરકારક કે નક્કર પગલા ભરાતા નહી હોવાની નારાજગી વાઇલ્ડલાઇફ પ્રેમીઓમાં ઉઠવા પામી છે. અમરેલીના ધારીના ગીર હડાલા રેન્જમાં એક સિંહણનું ઝેરી વાઇરસથી મોત નીપજવાની ઘટના સામે આવતાં સમગ્ર પંથકમાં ભારે ચકચાર મચી ગઇ હતી તો, વનવિભાગ અને ફોરેસ્ટના અધિકારીઓ દોડતા થઇ ગયા હતા.